text: L'ajuntament de Tortosa fa millores amb l'asfaltatge en diferents carrers del barri de Remolins ~ EbreDigital.cat
  Aquesta setmana actuem i millorem els carrers i voreres dels barris de Tortosa, actuant a diferents carrers de Remolins i arranjant noves voreres i plantant nou arbrat a Ferreries nord, creant també un nou espai de zona verda al barri.
  A la vegada es segueix actuant i urbanitzant carrers i places al Centre Històric, en aquest cas el carrer Jurista Miralles, al barri del Rastre, que es converteix en ús prioritari per als vianants, suprimint a la vegada les barreres arquitectòniques entorn el Palau de Justícia. Des del consistori es seguirà actuant i treballant per millorar la via pública, invertint als diferents barris, fent una ciutat més bonica.